經數: 一五九八

經名: 攝大乘論釋卷第二

頁數: 三九一

上     欄

有四緣者. 此隨所應非各具四. 唯心心法具

四應知

論曰. 如是已安立阿賴耶識異門及相. 復云

何知如是異門及如是相決定. 唯在阿賴耶

識非於轉識. 由若遠離如是安立. 阿賴耶識

雜染淸淨皆不得成. 謂煩惱雜染. 若業雜染.

若生雜染皆不成故. 世間淸淨. 出世淸淨亦

不成故

釋曰. 已引自他聖敎成立阿賴耶識. 當依1正

理鄭重成立. 故起如是略問略答. 聖敎正理

各有能故如有頌言

聖敎及正理      各別有功能

爲生於信慧      無一不成故

以若離此阿賴耶識. 欲於餘處安立如是異

門及相. 雜染淸淨皆不得有. 故知定有阿賴

耶識. 言雜染者. 是渾是渴是不淨義. 言淸淨

者. 是鮮是潔是掃除義. 雜染有三. 一煩惱所

作. 二業所作. 三生所作. 淸淨有二. 一世間淸

淨. 以有漏道暫時損伏現煩惱故. 二出世2間

淸淨. 以無漏道畢竟斷滅彼隨眠故

論曰. 云何煩惱雜染不成. 以諸煩惱及隨煩

惱熏習所作. 彼種子體於六識身不應理故.

所以者何. 若立眼識. 貪等煩惱及隨煩惱俱

生俱滅. 此由彼熏成種非餘. 卽此眼識若已

謝滅. 餘識所間. 如是熏習熏習所依皆不可

得. 從此先滅餘識所間. 現無有體眼識與彼

貪等俱生不應道理. 以彼過去現無體故. 如

從過去現無體業. 異熟果生不應道理. 又此

眼識貪等俱生所有熏習亦不成就. 然此熏

中       欄

習不住貪中. 由彼貪欲是能依故. 不堅住故.

亦不得住所餘識中. 以彼諸識所依別故. 又

無決定俱生滅故. 亦復不得住自體中. 由彼

自體決定無有俱生滅故. 是故眼識貪等煩

惱. 及隨煩惱之所熏習. 不應道理. 又復此識

非識所熏. 如說眼識所餘轉識亦復如是. 如

應當知  釋曰. 且依轉識先辯煩惱雜染不

成. 故說若立眼識等言. 卽此眼識者. 謂卽貪

等所熏眼識. 餘識所間者. 耳等識所問如是

熏習. 及所依識已謝滅故. 皆不可得. 眼識

與彼貪等俱生者. 後時眼識與貪瞋癡相雜

俱起. 由無因故不應道理. 以彼過去眼識無

體不能爲因. 如從過去現無體業異熟果生

不應道理者. 如經部師過去無體. 其異熟果

是現熏習之所引發. 毘婆沙師從過去業異

熟果生. 此不應許. 所以者何. 過去無故. 由此

譬喩貪等心生不應道理. 如是已說且許貪

等俱生眼識貪等所熏. 餘識間起. 後時眼識

貪等俱生不應道理. 今當更辯卽此貪等俱

生. 眼識所有熏習亦不得成. 故說又此眼識

等. 言然此熏習不住貪中者. 然聲是次第義.

然且此熏習不得住貪中. 以貪依識故. 貪繫

屬識. 識不依貪非能依貪受所依熏. 應正道

理是能熏故. 不堅住故者. 正遮貪欲是所熏

性. 亦不得住所餘識中者. 謂不得住耳等識

中. 所依別故者. 所依謂耳等. 彼別故識別. 依

眼根識云何能熏依耳等識. 又不俱故非不

俱. 有得有所熏及能熏性. 此則顯示無熏習

相又復不得住自體中者. 謂非卽眼識還熏

下      欄

於眼識. 能熏所熏作者. 作業相雜過故. 又復

此識非識所熏者. 是此眼識非耳等識所熏

習義. 所依別故. 如前已說. 唯有如是可立理

趣. 彼一切種皆不應理. 如應當知者. 所餘轉

識立破道理. 隨其所應一切當知

論曰. 復次從無想等上諸地沒. 來生此間  爾

時煩惱及隨煩惱所染初識. 此識生時應無

種子. 由所依止及彼熏習□已過去. 現無體

故   釋曰. 從無想等上諸地沒來生此間

者. 從上界沒來生欲界. 爾時煩惱及隨煩惱

者. 謂貪瞋等. 所染初識者. 謂續生時生有初

識. 爾時自地一切煩惱所染汚故. 非經部師

欲纏已斷煩惱及心過去. 是有可得從彼今

復現行. 非彼沒心爲此所依應正道理. 由彼

沒心亦不成故. 若爾何故不卽說彼. 以彼不

定是染汚故. 又此與彼無差別故. 說彼說此

竟有何異

論曰. 復次對治煩惱. 識若已生一切世間. 餘

識已滅. 爾時若離阿賴耶識. 所餘煩惱及隨

煩惱種子. 在此對治識中. 不應道理. 此對治

識自性解脫故. 與餘煩惱及隨煩惱不俱生滅

故. 復於後時世間識生. 爾時若離阿賴耶識.

彼諸熏習及所依3止. 久已過去現無體故. 應

無種子而更得生. 是故若離阿賴耶識. 煩惱

雜染皆不得成   釋曰. 對治煩惱識若已生

等者. 謂如最初預流果向. 見斷煩惱對治道

生. 一切世間餘識已滅. 爾時若無阿賴耶識.

修斷煩惱所有隨眠何所依住. 非對治識帶

彼種子應正道理. 由此對治識自性解脫故.

經數: 一五九八

經名: 攝大乘論釋卷第三

頁數: 三九二

上   欄

卽是自性極淸淨義. 與餘煩惱及隨煩惱不

俱生滅故者. 能治所治互相違故. 猶如明闇.

此則顯示與彼種子相不相應. 復於後時者.

謂見道後修道1位中. 久已過去現無體故者.

此破過去立無實義. 毘婆沙師煩惱得等. 經

部諸師皆已破訖. 故不重破. 然經部師熏習

所依□無有體. 過失所隨故不應理. 是故若

離阿賴耶識煩惱雜染皆不得成者. 結上所

論決擇道理

論曰. 云何爲業雜染不成. 行爲緣識不相應

故. 此若無者取爲緣有亦不相應     釋曰.

行爲緣識不相應故者. 此說於轉識業雜染

不成. 謂行爲緣貪等俱生. 眼等諸識許爲識

支. 此不應理. 識緣名色有聖言故. 所以者

何. 眼等諸識刹那速壞. 久已謝滅爲名色緣.

不應道理. 若畏此失許續生識爲識支者. 此

亦不然. 於續生時. 福與非福及不動行久已

滅故. 非從久滅此復應生. 又續生心非無記

性. 愛□俱故旣非無記. 以行爲緣不應道理.

若說轉識與行相應. 由此爲緣阿賴耶識. 能

持熏習說名識支應正道理. 此若無者取爲

緣有亦不相應者. 謂熏習. 位諸業種子異熟

現前轉名爲有. 或復轉得生果功能故說名

有. 行所熏識若不成就. 何處安立彼業種子

而復得言生. 果現前轉名爲有. 是故若離阿

賴耶識. 此業雜染亦不得成

攝大乘*論釋卷第二

中      欄

攝大乘論釋卷第三

無性菩薩造

*三藏法師玄□奉     *詔譯

2所知依分第二之三

論曰. 云何爲生雜染不成. 結相續時不相應

故   釋曰. 今爲顯示若無阿賴耶識生雜染

體亦不得成故. 說結相續時不相應故

論曰. 若有於此非等引地沒已. 生時依中有

位意起. 梁汚意識結生相續. 此染汚意識於

中有中滅. 於母胎中識3□羅藍更相和合. 若

卽意識與彼和合. 旣和合已依止此識. 於母

胎中有意識轉. 若爾卽應有二意識. 於母胎

中同時而轉. 又卽與彼和合之識. 是意識性.

不應道理. 依染汚故. 時無斷故. 意識所緣

不可得故. 設和合識卽是意識. 爲此和合意

識卽是一切種子識爲依止. 此識所生餘意

識. 是一切種子識. 或此和合識. 是一切種子

識卽是阿賴耶識. 汝以異名立爲意識. 若能

依止識是一切種子識. 是則所依因識. 非一

切種子識. 能依果識. 是一切種子識. 不應道

理. 是故成就此和合識. 非是意識. 但是異熟

識. 是一切種子識  釋曰. 非等引地. 所謂欲

界. 沒卽是死. 依中有位意者. 謂依死生二有

中間. 中有轉心. 起染汚者. 與愛□俱有[&FFFF]#倒

故. 言意識者. 餘識爾時久已沒故. 連持生故

名爲相續. 攝受生故名爲結生. 此染汚意識

者. 緣生有故. 於中有中滅者. 此若不滅無生

下     欄

有故. 於母胎中識□羅藍更相和合者. 謂此

滅時. 於母胎中有異熟識. 與其赤白同一安

危. 令相和雜成□羅藍. 如世尊說阿羅陀識

若不入母胎者. 不應和合□羅藍. 成□羅藍

之體性. 若卽意識者. 謂此若非阿賴耶識. 旣

和合已者. 謂受生已. 依止此識者. 依異熟識

有意識轉者. 有別轉識. 謂與信等貪等相應.

樂苦受俱分別意識. 後後位轉. 若爾卽應有

二意識. 於母胎中同時而轉者. 謂異熟體有

情本事. 不待今時加行而轉. 無記意識及可

了知所緣行相. 樂苦受等相應意識. 是二意

識應一身中一時而轉. 然不應許經相違故.

如是頌言

無處無容  非前非後   同身同類

二識□生

又不應許此二. 是一自性別故. 又異熟識不

應間斷. 結相續已後應餘處更結生故. 又異

熟體唯□相續更無異趣. 又卽與彼和合之

識是意識性. 不應道理依染汚故. 時無斷故

者. 由立宗門顯與彼4法自相相違. 謂共決定

若是意識非一切處. 非一切種. 非一切時. 依

於染汚猶如後時所有意識. 如是結生相續

時識. 於一切處一切種類一切時分. 皆依染

汚卽中有攝. 後心爲依. 此所依心生有爲境.

於一切處一切種類一切時分是染汚故. 能

依之識非是意識. 由此越於意識法故. 或有

說言. 與四煩惱□相應心名染汚依. 已相續

心應成染汚. 此已成立許爲無記異熟性故.

由共熟性時無間斷. 由此亦遮. 是意識性. 意

經數: 一五九八

經名: 攝大乘論釋卷第三

頁數: 三九三

上     欄

識所緣不可得故者. 此義重增遮意識因. 若

是意識決定可得自所緣境. 謂可了知如中

有位. 最後意識已相續心. 所緣境界不可了

知故非意識. 不應以彼住滅定心爲此妨難.

不許彼是意識性故. 如是此中但說所緣爲

不可得難了知故. 非全無有. 以於爾時非無

有法. 雖是其有而不可知. 從設和合識卽是

意識. 乃至但是異熟識是一切種子識者. 雙

1關徵責立正破邪. 結歸本義. 其文易了不

須廣釋

論曰. 復次結生相續已. 若離異熟識執受色

根亦不可得. 共餘諸識各別依故. 不堅住故.

是諸色根不應離識   釋曰. 結生相續已者.

謂已得自體. 若離異熟識者. 謂離阿賴耶識.

言執受者. 謂能攝持. 言色根者. 謂除意根. 亦

不可得者. 謂餘轉識皆不能得執受色根. 何

以故. 其餘諸識各別依故. 此則顯示現等六

根. 無有一法能遍執受. 且如眼識唯依於眼.

如是所餘耳等諸識唯依耳等. 若是此所依

唯此能執受. 若非此所依. 此不能執受. 不堅

住故者. 此數數間斷彼獨生起故. 於無想等

有間斷故. 爾時眼等無能執故. 應無覺受. 有

說身根爲能執受. 由遍體故. 此義不然. 身根

亦是所執受故. 設此身根是能執受. 更無有

餘執受此故. 亦不得成. 又佛應言捨離身根

爾時名死. 不應說言壽暖及與識. 若捨離身

時如是等. 是故身根爲能執受不應道理

論曰. 若離異熟識. 識與名色更互相依. 譬如

蘆束相依而轉. 此亦不成   釋曰. 如世尊言.

中       欄

識緣名色此中名者. 非色四蘊. 色者卽是□

羅藍性. 此二皆用識爲因緣識. 復依此刹那

2轉轉相續而轉. 識者不離阿賴耶識. 所以者

何. 所擧名言已攝轉識. 復擧識言更何所攝.

又如經說齊識退還. 識者卽是阿賴耶識自

體. 爲依無間轉故. 是故說此名色爲緣. 又如

經說阿難陀. 或男或女. 識若斷壞滅者. 名色

得增長廣大不. 不也世尊. 如是等此若欲離

阿賴耶識. 理不可成

論曰. 若離異熟識已生有情. 識食不成. 何以

故. 以六識中隨取一識. 於三界中已生有情.

能作食事不可得故   釋曰. 已生有情識食不

成者. 以諸轉識是善等性. 無□長養諸有義

故. 又於二定及無想天皆無有故. 所作食事

不遍三界. 非入定等諸心心法可名爲食. 經

不說故. 已滅無故. 心心法滅亦非是食. 段食

等數已決定故

論曰. 若從此沒於等引地正受生時. 由非等

引染汚意識. 結生相續. 此非等引染汚之心.

彼地所攝. 離異熟識. 餘種子體定不可得

釋曰. 如是已辯於欲界中. 若離阿賴耶識結

生相續不成. 於色無色亦不得成. 今當顯示.

若從此沒. 於等引地正受生時者. 是欲界死

上生時義. 由非等引染汚意識者. 謂與彼地

貪定味等煩惱相應. 離異熟識餘種子體定

不可得者. 非欲纏沒心. 有彼種子體. 生滅不

俱故. 非定地生心. 爲彼種子體. 卽於一心種

有種性不相應故. 非餘生中. 先所獲得色纏

等心爲種子體. 持彼熏習餘識無故. 非色相

下      欄

續爲種子體. 無因緣故. 是故定依阿賴耶識.

於中□有無始時來彼地所攝此心熏習

論曰. 復次生無色界. 若離一切種子異熟識

染汚善心應無種子. 染汚善心應無依持

釋曰. 生無色界者. 謂於彼界已得受生. 染汚

善心者. 謂能愛味及等至心. 應無種子者. 是

無種子識義. 應無依持者. 是無異熟識義. 爾

時一切心及心法皆應無有. 是故應許一切種

子及異熟識決定是有. 因及依3持定應有故

論曰. 又卽於彼. 若出世心正現在前. 餘世間

心皆滅盡故. 爾時便應滅離彼趣    釋曰. 又

卽於彼者. 於無色界. 若出世心者. 謂無漏心

正現在前者. 謂生無漏. 餘世間心者是無漏.

餘皆滅盡者. 一切永滅. 爾時便應滅離彼趣

者. 彼趣所攝異熟無故. 不由功用自然應得

無餘涅槃. 能治現前一切所治. 皆永斷故

論曰. 若生非想非非想處. 無所有處出世間

心現在前時. 卽應二趣悉皆滅離. 此出世4識

不以非想非非想處爲所依趣亦不應以無所

有處爲所依趣. 亦非涅槃爲所依趣    釋曰.

若生非想非非想處等者. 謂生第一有. 欲斷

彼地諸煩惱時. 想微劣故自地無道. 無所有

處地明利故. 起彼無漏心現在前  爾時二趣

俱應滅離. 謂第一有無所有處二趣滅離. 爾

時有情應成死滅. 二趣所依俱無有故. 非無

漏法是趣所攝. 是不繫故. 對治趣隨. 亦非涅

槃爲所依趣者. 住有餘依涅槃界故. 又一切

趣永滅離故. 涅槃名爲非趣之趣. 如是都無

自體異熟. 可爲出世識之所依

經數: 一五九八

經名: 攝大乘論釋卷第三

頁數: 三九四

上     欄

論曰. 又將沒時造善造惡. 或下或上所依漸

冷. 若不信有阿賴耶識皆不得成. 是故若離

一切種子異熟識者. 此生雜染亦不得成

釋曰. 將沒時者. 謂將死時. 若造善者. 卽於其

身下分漸冷. 若造惡者與此相違. 若不信有

阿賴耶識此不成就. 所以者何. 爾時意識無

處無有. 阿賴耶識有處無有. 以依處住變似

方處相顯現故

論曰. 云何世間淸淨不成. 謂未離欲纏貪. 未

得色纏心者. 卽以欲纏善心. 爲離欲纏貪故.

勤修加行. 此欲纏加行心. 與色纏心不俱1生

滅故. 非彼所熏爲彼種子不應道理. 又色纏

心過去多生. 餘心間隔不應爲今定心種子.

唯無有故. 是故成就色纏定心一切種子異

熟果識展轉傳來. 爲今因緣. 加行善心爲增

上緣. 如是一切離欲地中如應當知. 如是世

間淸淨若離一切種子異熟識. 理不得成

釋曰. 如是已辯三種雜染. 於諸轉識理不得

成. 今欲更辯世間淸淨亦不得成故. 說未離

欲纏貪等. 欲色二纏加行善心無有俱生俱

滅義故. 所熏能熏不應道理. 又欲纏心非無

記故亦非所熏. 繫地別故非彼因緣. 無始生

死餘生所得色纏善心. 非今色纏善心種子.

過去多生欲纏多心所間隔故. 經部諸師過去

無體現無有體. 能爲色纏善心種子不應道

理. 是故成就等者. 結上微責道理功能. 證決

定有阿賴耶識爲彼因緣. 於今欲纏加行善

心爲增上緣. 不共因故威力勝故. 如其次第

如是一切離欲地中如應當知者. 一切上地

中      欄

各別離欲加行善心. 皆隨所應破邪立正准

上當知

論曰. 云何出世淸淨不成. 謂世尊說依他言

音及內各別如理作意. 由此爲因正見得生.

此他言音如理作意. 爲熏耳識爲熏意識. 爲

兩俱熏. 若於彼法如理思惟. 爾時耳識且不

得起. 意識亦爲種種散動. 餘識所間. 若與如

理作意相應生時. 此聞所熏意識與彼熏習.

久滅過去定無有體. 云何復爲種子. 能生後

時如理作意相應之心. 又此如理作意相應

是世間心. 彼正見相應是出世心. 曾未有時

俱生俱滅. 是故此心非彼所熏. 旣不被熏爲

彼種子不應道理. 是故出世淸淨. 若離一切

種子異熟果識亦不得成. 此中聞熏習. 攝受

彼種子不相應故   釋曰. 今欲更辯於六轉

識出世淸淨亦不得成故說. 云何出世等言.

文皆易了無勞重釋. 攝受彼種子不相應故

者. 如前所說攝受出世淸淨種子. 不應理故

論曰. 復次云何一切種子異熟果識爲雜染

因. 復爲出世能對治彼淨心種子. 又出世心

昔未曾習故. 彼熏習決定應無. 旣無熏習從

何種生. 是故應答從最淸淨法界等流. 正聞

熏習種子所生   釋曰. 復次云何乃至淨心

種子者. 此顯畢竟無有道理. 未曾見有毒爲

甘露. 阿賴耶識猶如毒藥. 云何能生出世甘

露淸淨之心. 又出世心乃至從何種生者. 此

顯淨心唯未曾得. 云何無因率爾得生從最

淸淨乃至種子所生者. 此顯淨心有別種子.

決定不從阿賴耶識種子而生. 云何別種謂

下      欄

最淸淨法界等流正聞熏習. 最淸淨法界者.

諸佛法界永離一切客塵障故. 言等流者. 謂

從法界所起敎法. 無倒聽聞如是敎法故. 名

正聞依此正聞所起熏習. 是名熏習. 卽此熏

習能生出世無漏之心名爲種子. 如是種子

非阿賴耶識是未曾得故

論曰. 此聞熏習爲是阿賴耶識自性. 爲非阿

賴耶識自性. 若是阿賴耶識自性. 云何是彼

對治種子. 若非阿賴耶識自性. 此聞熏習種

子所依云何可見. 乃至證得諸佛菩提. 此聞

熏習隨在一種. 所依轉處寄在異熟識中. 與

彼和合俱轉猶如水乳. 然非阿賴耶識是彼

對治種子性故  釋曰. 此聞熏習乃至所依

云何可見者. □覆徵難責. 別所依乃至證得

諸佛菩提者. 謂乃至得無垢無□智所依趣.

此聞熏習者. 無倒聽聞經等敎法所引熏習.

隨在一種所依轉處者. 謂隨一種相續轉處寄

在異熟識中. 與彼和合俱轉猶如水乳者. 此

聞熏習雖非彼識. 而寄識中與識俱轉. 然非

阿賴耶識者. 謂此聞熏習是出世心種子. 非

阿賴耶識自性. 亦非彼種子. 但就俱轉不相

離性. 許是唯識. 是彼對治種子性故者. 是阿

賴耶識對治. 無分別智因性故. 義如種種物

和雜庫藏. 如種種毒所雜仙藥. 如有衆病服

阿伽陀. 雖與穢毒多時俱轉. 然此良藥非彼

毒自性. 亦非毒種子. 此聞熏習種子亦爾

論曰. 此中依下品熏習. 成中品熏習. 依中品

熏習成上品熏習. 依聞思修多. 分修作得相

應故    釋曰. 下中上品熏習等言. 分明易了

經數: 一五九八

經名: 攝大乘論釋卷第三

頁數: 三九五

上     欄

不須重釋

論曰. 又此正聞熏習種子. 下中上品應知亦

是法身種子. 與阿賴耶識相違. 非阿賴耶識

所攝. 是出世間最淨法界等流性故. 雖是世

間而是出世心種子性. 又出世心雖未生時.

已能對治諸煩惱纏. 已能對治諸險惡趣. 已

作一切所有惡業朽壞對治. 又能隨順逢事一

切諸佛菩薩. 雖是世間應知初修業菩薩所

得. 亦法身攝. 聲聞獨覺所得唯解脫身攝. 又

此熏習非阿賴耶識. 是法身解脫身攝. 如如

熏習下中上品次第漸增. 如是如是異熟果

識次第漸減. 卽轉所依旣一切種所依轉已.

卽異熟果識及一切種子無種子而轉. 一切

種永斷    釋曰. 又此正聞乃至應知亦是法

身種子者. 是略□擧自下廣釋. 與阿賴耶識

相違非阿賴耶識所攝者. 非彼自性故. 雖是

世間者. 似有漏故. 而是出世心種子性者. 是

無漏心資糧性故. 此中證相說名法身. 依世

間生名是世間. 阿賴耶識中相雜俱轉故. 爲

欲顯此熏習1勝能故. 說出世心雖未生時等

已能對治諸煩惱纏者. 此同類因展轉相續.

刹那勢力能爲對治. 如火焚燒. 已能對治諸

險惡趣者. 如有頌言

諸有成世間      上品正見者

雖經歷千生      而不墮惡趣

彼先所作惡行勢力. 或墮惡趣故次說言. 已

作一切所有惡業. 朽壞對治無始時來所作

惡業. 此聞熏習損彼功能. 是故說名朽壞對

治. 法身攝者. 是彼因故. 解脫身攝亦如是

中      欄

說. 此中法身與解脫身有差別者. 謂解脫身

唯永遠離煩惱障縛. 如村邑人離枷鎖等所

有禁繫. 息除衆苦而無殊勝增上自在富樂

相應. 2其法身者. 解脫一切煩惱所知二種障

縛幷諸習氣. 力無畏等無量希奇妙功德衆

之所莊嚴. 一切富樂自在所依. 證得第一最

勝自在. 隨樂而行. 譬如王子先□灌頂. 少有

愆犯閉在[&FFFF]#圄. □得解脫卽與第一最勝自

在富樂相應. 卽轉所依者. 如服仙藥轉所依

身. 雖無命終受生而有捨劣得勝. 無種子而

轉者. 應知異熟果識唯無一切雜染種子. 是

故說斷一切種. 永斷者. 一切種子品類斷故

論曰. 復次云何猶如水乳. 非阿賴耶識與阿

賴耶識同處俱轉. 而阿賴耶識一切種盡. 非

阿賴耶識一切種增. 譬如於水鵝所飮乳. 又

如世間得離欲時. 非等引地熏習漸減. 其等

引地熏習漸增. 而得轉依   釋曰. 譬如於水

鵝所飮乳. 又如世間離欲轉依等. 其子易了

不勞重釋

論曰. 又入滅定識不離身. 聖所說故. 此中異

熟識應成不離身. 非爲治此滅定生故    釋

曰. 如是已說雜染淸淨不成道理. 決定證有

阿賴耶識. 復引滅定不成因緣. 顯發前力故.

說又入滅定等言. 除佛獨覺若阿羅漢若不

還果. 及不退位諸菩薩等. 餘不能入. 爲顯滅

定與死差別. 故說此識不離身. 言識者不離

阿賴耶識. 何以故. 滅定不能對治此故. 非爲

治此而生滅定. 所緣行相難了知故. 非爲對

治不明了識而入滅定. 不寂靜性難了知故.

下     欄

是故滅定不能對治阿賴耶識. 若無對治此

則不滅. 爲治轉識故此定生. 所緣行相不寂

靜性易了知故. 是故此定唯滅轉識. 3於中不

滅阿賴耶識

論曰. 又非出定此識復生. 由異熟識旣間斷

已. 離結相續無重生故    釋曰. 有執定中諸

識雖滅. 而出定時識還生故言不離身. 爲遮

此義故說. 又非出定等言. 其文易了不須重

釋

論曰. 又若有執. 以意識故滅定有心此心不

成定不應成故. 所緣行相不可得故. 應有善

根相應過故. 不善無記不應理故. 應有想受

現行過故. 觸可得故. 於三摩地有功能故. 應

有唯滅想過失故. 應有其思信等善根現行

過故. 拔彼能依. 令離所依. 不應理故. 有譬喩

故. 如非遍行此不有故   釋曰. 又若有執以

意識故滅定有心此心不成者. 謂此定中不

離身識決非意識. 定不應成故者. 是想與受

俱不滅義. 由彼意識與諸大地決不相離. 想

受二種俱不滅故定不應成. 又此中識決非

意識. 所緣行相不可得故. 一切意識不離所

緣行相可得. 此中無故彼不成有. 又此中識

決非意識. 應有善根現行過故. 由此定心決

非不善亦非無記. 何者唯善. 謂此善心離無

貪等決不得有. 相應故善是彼宗故. 善根旣

有. 想受二種何不現行. 又無貪等決不離觸.

故觸可得. 定所生觸輕安爲相. 順樂捨受故

應有受. 與觸俱生. 有受想等聖所說故應無

滅定. 或謂此中厭患想受. 如癰箭等故生滅

經數: 一五九八

經名: 攝大乘論釋卷第三

頁數: 三九六

上      欄

定. 於此定中唯想受滅. 爲遮此計故復說言.

於三摩地有功能等. 三摩地中所能厭患. 非

唯此滅. 何以故. 無想定中由前方便. 三摩地

力. 應有唯滅想過失故. 若所厭患唯此滅者.

無想定前唯厭患想無想定中應唯想滅. 然

汝不許. 又如若離所依止滅. 決定無有能依

止滅故. 於此中心亦應滅. 如是滅定心若不

滅. 應思信等善根現行. 彼若滅者. 心定應

滅. 是故不應唯滅能依. 旣有所依拔彼能依.

不應理故. 有譬喩故者. 謂有無想定是此中

譬喩. 如彼拔除不應理故此應俱滅. 或有大

種所造譬喩. 如彼更互不相離故. 又善等非

遍行大地是定異故. 可於一切心非遍有. 想

受二法是大地故. 決定安住遍行類中. 是故

有識此二不有不應道理. 爲顯斯意故復說

言. 如非遍行此不有故

論曰. 又此定中由意識故執有心者. 此心是

善不善無記皆不得成. 故不應理   釋曰. 又

此定中不離身識決非意識. 以善不善及無

記性皆不成故. 謂若意識決定. 或善或是不

善或復無記. 然此意識且非是善. 應有善根

相應過故. 如前已說. 云何善心離無貪等. 此

等云何應離於觸. 此復云何應離遍行. 受等

心法. 或復有執. 加行善心所引發故. 定心是

善不由善根相應力故. 此與彼論由相應力

心得成善. 安立相違. 1又於此中有何定緣其

加行心. 由無貪等相應故善. 非於此定等流

果心. 又非此心是自性善. 以自性善唯善根

等入其數故. 又此善心非勝義善. 唯有解脫

中     欄

是決定故. 或有復謂若能和合. 名和合觸.

非一切觸. 皆能和合. 今此中觸. 於能生受

無所堪能. 定加行時於彼受等已厭患故. 破

此邪執已如前說. 謂彼卽應唯滅此等. 是故

此中意識無受不應道理. 又於此中有何因

緣. 若尋伺語行滅語則不轉. 想受等意行滅

而意猶轉. 不可例言. 如身行滅其身猶住. 故

意行滅意亦應住. 由薄伽梵離身行外說有

餘因. 令身安住. 所謂飮食命根識等. 是故雖

無入息出息身猶可住. 離想受等曾未見說

有別意行. 是故此中離想受等. 安立有意不

應道理. 故此定中識非意識. 又此中識亦非

不善. 定是善故. 無想定中尙不許有一切不

善. 肉趣解脫次第超越定中間行. 滅盡定內

得有不善. 又於今時工巧等事無容得有故.

三無記此中皆無. 若許此中有異熟識. 則是

成立阿賴耶識. 又若有說別有一種. 非異熟

行轉名第五無記. 如是所執唯有名想. 如前

說過皆不能離

論曰. 若復有執色心無間生. 是諸法種子. 此

不得成如前已說. 又從無色無想天沒. 滅定

等出不應道理. 又阿羅漢後心不成. 唯可容

有等無間緣   釋曰. 若復有執者. 謂經部師

作如是執. 色心無間生者謂諸色心前後次

第相續而生. 是諸法種子者. 是諸有爲能生

因性. 謂彼執言從前刹那色. 後刹那色無間

而生. 從前刹那心. 後刹那心及相應法無間

而生. 此中因果道理成就. 何用復計阿賴耶

識是諸法因. 爲遮此執故次說言. 此不得成

下      欄

如前已說. 如說二念不俱有等. 復有何過謂

無色沒色界生時. 前色種子. 能生今色. 理不

得成. 久斷滅故. 從無想沒心想生時. 及滅定

等出心生時. 前心種子能生後心皆不應理.

久斷滅故. 又若離其俱生俱滅. 攝受種子相

應道理. 但執唯有前刹那心能爲種子. 引生

無間後刹那心. 卽阿羅漢後心不成. 不應得

入無有餘依妙涅槃界. 由最後心能爲種子

等無間緣生餘心故. 如是卽應無無餘依妙

涅槃界. 是故色心前後相生. 但應容有等無

間緣. 及增上緣無有因緣

論曰. 如是若離一切種子異熟果識. 雜染淸

淨皆不得成. 是故成就如前所說相. 阿賴耶

識決定是有   釋曰. 如是若離一切種子異

熟果識. 如前所說種種過失之所隨逐. 雖無

欲樂自事重故. 然必應許阿賴耶識決定是

有. 如是名爲反詰道理. 此中亦有順成道理.

覆相顯示方便因故. 以無虛□正論總相. 成

立大乘眞是佛語. 謂大乘敎眞是佛語. 一切

不違補特伽羅無我性故. 阿賴耶識能詮之

敎. 稱所詮義佛所說故. 如說刹那速滅等言.

如佛餘言. 又諸大乘定是殊勝. 與法有法不

相違故. 如說甚深緣起等敎. 餘廣決擇. 釋難

立難如理應知

論曰. 此中三頌

菩薩於淨心      2遠離於五識

無餘心轉依      云何汝當作

若對治轉依      非斷故不成

果因無差別      於永斷成過

經數: 一五九八

經名: 攝大乘論釋卷第三

頁數: 三九七

上     欄

無種或無體      若許爲轉依

無1彼二無故     轉依不應理

釋曰. 復次若不信有阿賴耶識. 如住轉識轉

依不成. 以結句頌三頌徵難. 所謂菩薩於淨

心等於淨心者. 謂於善識. 遠離於五識者. 謂

於意識. 言無餘者. 除惡無記無餘有漏善意

識故. 謂無漏中離餘有漏故說無餘. 非卽能

治中. 有所治隨眠. 心轉依者. 心之轉依. 云

何汝當作者. 若不信有阿賴耶識. 汝當云何.

作此轉依. 若許對治卽是轉依. 彼非斷故理

不得成. 非能對治卽是永斷. 何者斷因. 謂由

永斷是能治果. 是轉依體. 若許能治卽是永

斷. 果之與因應無差別立. 能治因卽斷果故.

無種或無體若許爲轉依者. 顯彼許別. 是故

言或2多雜染種積集在心. 或彼無種許爲轉

依. 或種體無許爲轉依. 無彼二無故轉依不

應理者. 以若有彼可說無種. 或說無體非無

有彼. 可得說言無種無體. 非出世心正現前

時有彼可得. 云何可說彼無種子. 或體斷滅

論曰. 復次此阿賴耶識差別云何略說. 應知

或三種或四種. 此中三種者. 謂三種熏習差

別故. 一名言熏習差別. 二我見熏習差別. 三

有支熏習差別. 四種者. 一引發差別. 二異熟

差別. 三緣相差別. 四相貌差別  釋曰. 此阿

賴耶識差別云何者. 謂已信解阿賴耶識相

3成就義. 復問差別. 答或三種或四種等. 名

言熏習差別者. 謂我法用名言多故. 有人天

等我眼色等法. 去來等用熏習差別. 由此我

法用影顯現. 諸識生起功能差別. 我見熏習

中       欄

差別者. 謂四煩惱所染汚意. 薩迦耶見力故.

於阿賴耶識中. 有能執我熏習差別. 有支熏

習差別者. 謂福非福不動行增上力故. 於天

等諸趣中有無明等乃至老死. 熏習差別

論曰. 此中引發差別者. 謂新起熏習. 此若無

者. 行爲緣識. 取爲緣有應不得成. 此中異熟

差別者. 謂行有爲緣. 於諸趣中異熟差別. 此

若無者則無種子. 後有諸法生應不成. 此中

緣相差別者. 謂卽意中我執緣相. 此若無者.

染汚意中我執所緣應不得成   釋曰. 三種

當釋. 且釋四種故說. 此中引發等言. 引發差

別. 謂新起熏習者. 謂最初名言所生起熏習.

是名引發差別. 由此熏習引發生故. 此若無

者行爲緣. 識取爲緣有應不得成者. 謂卽此

阿賴耶識待諸煩惱隨眠力故. 生現前住說

名爲有. 異熟差別謂行有爲緣於諸趣中異

熟差別者. 謂彼所引異熟差別. 此若無者則

無種子後有諸法生應不成者. 謂若離根卽

無枝等. 緣相差別謂卽意中我執緣相者. 謂

卽此阿賴耶識. 染汚意中薩迦耶見勢力所

起. 緣執我時我執緣相. 此若無者染汚意中

我執所緣應不得成者. 若此緣相阿賴耶識

差別無者. 意中我執所緣不成

論曰. 此中相貌差別者. 謂卽此識有共相. 有

不共相. 無受生種子相. 有受生種子相等. 共

相者謂器世間種子. 不共相者謂各別4內處.

種子共相卽是無受生種子. 不共相卽是有

受生種子. 對治生時唯不共相. 所對治滅共

相爲他分別所持. 但見淸淨. 如瑜伽師於一

下     欄

物中種種勝解. 種種所見皆得成立. 此中二

頌

難斷難遍知      應知名共結

瑜伽者心異      由外相大故

淨者雖不滅      而於中見淨

又淸淨佛土      由佛見淸淨

復有別頌. 對前所引種種勝解種種所見皆

得成立

諸瑜伽師於一5物 種種勝解各不同

種種所見皆得成  故知所取唯有識

此若無者諸器世間. 有情世間. 生起差別. 應

不得成      釋曰相貌差別多種不同. 謂共相

等種種差別. 此中共相謂器世間種子者. 是

器世間影現識因. 又共相者所謂相似自業

異熟增上力故. 一切可有能受用者. 皆有相

似影現識生. 又不共相謂各別內處種子者.

我執所緣故. 名各別. 在內身中眼等諸處故

名內處. 卽是各別內處因6義故. 名種子. 共

相卽是無受生種子者. 是能生起無苦樂等.

無損無益所依之因. 非器世間. 有苦樂等損

益事故. 又不共相卽是有受生種子者. 是能

生起苦樂受等所依因故. 對治生時者. 謂道

諦生時. 唯不共相所對治滅者. 各別內處諸

種子滅. 以相違故. 共相爲他分別所持但見

淸淨者. 由此共相是器世間故. 修行者雖復

內處分別永滅. 而他相續分別所持. 但可於

彼證見淸淨觀. 彼淸淨如淨虛空非水所爛.

非地所依. 非火所燒. 非風所吹. 云何於有義

而得見淸淨. 恐容他難故次說言. 如瑜伽師

經數: 一五九八

經名: 攝大乘論釋卷第四

頁數: 三九八

上     欄

於一物等種種勝解者. 謂隨種種金銀草等.

差別勝解. 種種所見者. 唯所見事說名所見

於業多說魯□緣故. 皆得成立者. 謂隨所見.

種種金銀草木等別皆得成立. 難斷難遍知

者. 謂所應斷故名爲斷. 所應遍知故名遍知.

斷與遍知極大勤苦. 事猶不辨故說爲難. 結

者如結難可斷故. 所以者何. 以共有故. 是共

因義. 言心異者. 種種勝解各不同故. 由外相

大故者. 是器世間. 大安布義. 言淨者者. 謂已

轉依. 雖不滅者. 謂卽於此. 其餘有情分別

持故不可全滅. 又淸淨佛土由佛見淸淨者.

謂卽於彼未斷色等分別. 異生所見□泥沙

石瓦礫高下. 不平株□毒刺不淨. 糞土諸穢

土中. 已斷色等分別. 如來見金銀等衆寶所

成淸淨佛土. 如處穢□見淨園林. 此若無者

1者. 謂若無此共不共相. 阿賴耶識諸器世

間. 有情世間生起差別應不得成者. 淨穢差

別苦樂差別皆不應成

論曰. 復有[&FFFF]#重相及輕安相. [&FFFF]#重相者謂煩

惱隨煩惱種子. 輕安相者謂有漏善法種子.

此若無者所感異熟無所堪能. 有所堪能所

依差別應不得成. 復有有受盡相無受盡相.

有受盡相者. 謂已成熟異熟果. 善不善種子.

無受盡相者. 謂名言熏習種子. 無始時來種

種戱論流轉種子故. 此若無者. 已作已作善

惡二業. 與果受盡應不得成. 又新名言熏習

生起應不得成. 復有譬喩相. 謂此阿賴耶識.

幻焰夢□爲譬喩故. 此若無者. 由不實遍計

種子故. [&FFFF]#倒緣相應不得成. 復有具足相不

中      欄

具足相. 謂諸具縛者名具足相. 世間離欲者

名損減相. 有學聲聞及諸菩薩名一分永拔

相. 阿羅漢獨覺及諸如來名煩惱障全永拔

相. 及煩惱所知障全永拔相. 如其所應. 此若

無者. 如是次第雜染還滅應不得成   釋曰.

[&FFFF]#重相者. 惡故名[&FFFF]#. 得此比沒故名[&FFFF]#重. 卽

是煩惱及隨煩惱所有種子.  此若無者所有

[&FFFF]#重無堪能性不應得有. 輕安相者. 如說相

違輕而安隱有堪能性. 是輕安相. 有受盡相.

謂已成熟異熟果等者. 善惡種子旣成熟已.

不可重熟受用盡故. 猶如種子旣生芽已不

可重生. 無受盡相謂名言熏習種子者. 卽彼

種子隨緣增長. 能起名言戱論因故. 此若無

者*者. 若無二相阿賴耶識. 已作已作者. 謂

已作善及已作惡. 與果受盡者. 是已與果受

用壞義. 此破若無有受盡相. 又新名言熏習

生起應不得成者. 謂都無有本無今有世間

名言. 一切名言皆因本舊名言種子. 此破若

無無受盡相. 譬喩相者. 謂由幻等能譬喩事.

顯所喩相. 如幻事等是能生起不實見因. 阿

賴耶識亦復如是. 此若無者*者. 謂若無有

喩所喩相. 阿賴耶識應無不實[&FFFF]#倒緣相. 唯

應能作實見緣相. 餘文易了不須重釋

論曰. 何因緣故. 善不善法能感異熟. 其異熟

果無覆無記. 由異熟果無覆無記. 與善不善

互不相違. 善與不善互相違故. 若異熟果善

不善性. 雜染還滅應不得成. 是故異熟識唯

無覆無記   釋曰. 如是已釋阿賴耶識所有

句義. 異門訓詞體相決擇及與差別. 復欲顯

下     欄

此能順正行. 故起問答. 何因緣等無覆無記

者. 是無染無記義. 由異熟果等辨無記因緣.

無覆無記與善不善互不相違者. 是共依故

作無間業等世間離欲等. 皆同有故. 是故異

熟識非善不善. 勿與此二因果相違

攝大乘*論釋卷第三

2攝大乘論釋卷第四

無性菩薩造

*三藏法師玄□奉   *詔譯

3所知相分第三之一

論曰. 已說所知依. 所知相復云何應見. 此略

有三種. 一依他起相. 二遍計所執相. 三圓成

實相   釋曰. 已說所知依者. 謂不復當說. 此

者此所知相. 略有三種者. 謂一切法要有所

應知所應斷所應證差別故. 依他起相者. 謂

依業煩惱所取能取. 遍計隨合他而得起故.

如是相者何所表知. 謂依他起相. 遍計所執

相者. 謂永無相. 永無相者是遍計所執. 所取

能取補特伽羅. 及法有性之所相故. 云何非

有可爲所相. 謂卽如是而分別故. 由薄伽梵

說如是言. 乃至實有不知實有. 乃至非有不

知非有. 如是實有知爲實有. 若非實有知非

實有. 圓成實相者. 謂卽於彼遍計所執所取

能取. 或我或法無性之性. 用彼爲緣所了境

性. 於彼遍知方能了別. 遍計所執決定非有.

有相違性故非爲境性故

經數: 一五九八

經名: 攝大乘論釋卷第四

頁數: 三九九

上     欄

論曰. 此中何者依他起相. 謂阿賴耶識爲種

子. 虛妄分別所攝諸識. 此復云何. 謂身身者

受者識. 彼所受識彼能受識. 世識數識. 處識

言說識. 自他差別識. 善趣惡趣死生識. 此中

若身身者受者識. 彼所受識彼能受識. 世識

數識處識言說識. 此由名言熏習種子. 若自

他差別識. 此由我見熏習種子. 若善趣惡趣

死生識. 此由有支熏習種子. 由此諸識一切

界趣雜染所攝. 依他起相虛妄分別皆得顯

現. 如此諸識皆是虛妄分別所攝. 唯識爲性.

是無所有非眞實義1顯現所依. 如是名爲依

他起相. 此中何者遍計所執相. 謂於無義唯

有識中. 似義顯現. 此中何者圓成實相. 謂卽

於彼依他起相. 由似義相永無有性   釋曰.

謂身身者受者識者. 如後當說. 眼等六內界

爲性. 如其所應眼等五識所依意界名身者

識. 第六意識所依意界名受者識. 彼所受識

者如後當說. 是色等六外界. 彼能受識者如

後當說. 是六識界. 世識者謂似三時影現. 數

識者. 謂似一等算數影現. 處識者. 謂似聚落

園等影現. 言說識者. 謂似見聞覺知言說影

現. 自他差別識者. 謂身等識. 我我所執相續

不斷執我我所. 他他所等有差別故. 善趣惡

趣死生識者. 謂似天人及[&FFFF]#落迦傍生餓鬼

死生影現. 此中若身身者等乃至言說識. 此

由名言熏習種子者. 謂彼身等皆由名言熏

習種子. 識所變現無別事故. 若自他差別識.

此由我見熏習種子者. 謂染汚意我見熏習

爲因變現. 若善趣惡趣死生識此由有支熏

中      欄

習種子者. 謂由有支熏習爲因變現. 如此諸

識皆是虛妄分別所攝者. 如前所說身等諸

識所取能取. 虛妄分別安立爲性. 唯識爲性

者. 由邪分別二分顯現. 實唯是識. 善等法中

雖無邪執. 緣起力故二分顯現. 亦唯是識. 是

無所有. 非眞實義. 顯現所依者. 所取色等名

無所有. 能取識等名非眞實. 此二皆是遍計

所執□名爲義. 虛妄分別所攝諸識. 是此二

種顯現因緣故名所依. 如是名爲依他起相

者. 如上所辨阿賴耶識爲種子等. 皆說名爲

依他起相. 謂於無義. 唯有識中2似義顯現

者. 實無所取及能取義. 唯有虛妄分別所攝.

種種識中遍計所取. *似義顯現. 謂卽於彼依

他起相. 由似義相. 永無有性者. 謂於緣起心

及心法. 所現影中由橫計相. 永無所顯. 眞如

實性. 此卽名爲圓成實相. 又一切法從因緣

生. 唯識爲性. 當知皆名依他起相. [&FFFF]#倒橫計

似義顯現. 當知皆名遍計所執相. 依他起上

遍計所執永無所顯. 眞如實性. 當知皆名圓

成實相. 譬如鹿愛自相續力. 安立似水所取

能取3邪遍計性. 當知名爲依他起相橫計實

有. 水事顯現. 當知名爲遍計所執相. 卽於如

是鹿愛事中. 橫計水相. 畢竟無性. 當知是名

圓成實相. 又遍計所執相卽是遍計所執自

性. 依他起相卽是依他起自性. 亦名分別自

性. 圓成實相卽是圓成實自性. 亦名法性自

性. 如是三種卽是宣說. 應知應斷應證三法.

如大般若波羅蜜多經中亦說. 佛告慈氏. 若

於彼彼行相事中. 遍計爲色爲受爲想爲行

下      欄

爲識. 乃至爲一切佛法依止. 名想施設言說

遍計. 以爲諸色自性. 乃至一切佛法自性是

名遍計所執. 色乃至遍計所執一切佛法. 若

復於彼行相事中. 唯有分別法性安立. 分別

爲緣起諸戱論. 假立名想施設言說. 謂之爲

色乃至謂爲一切佛法. 是名分別色乃至分

別一切佛法. 若諸如來出現於世. 若不出世.

法性安立法界安立. 由彼遍計所執色故. 此

分別色於常常時. 於□□時是眞如性. 無自

性性. 法無我性. 實際之性. 是名法性色. 乃至

由彼遍計所執一切佛法故. 此分別一切佛

法於常常時. 於□□時. 乃至是名法性一切

佛法. 廣說如經

論曰. 此中身身者受者識. 應知卽是眼等六

內界. 彼所受識應知卽是色等六外界. 彼能

受識應知卽是眼等六識界. 其餘諸識應知

是此諸識差別  釋曰. 此諸識者. 謂如前說

身等爲初. 能受爲後. 言差別者. 是此諸識差

別性故. 謂卽於此有爲識中. 皆有已行現行

當行差別性故. 依之建立世影現識. 於此諸

識皆有一等差別性故. 依之建立數影現識.

於所受識有上下等差別性故. 依之建立處

影現識. 餘類應知

論曰. 又此諸識皆唯有識. 都無義故. 此中以

何爲喩顯示. 應知夢等爲喩顯示. 謂如夢中

都無其義. 獨唯有識. 雖種種色聲香味觸舍

林地山似義影現.  而於此中都無有義. 由此

喩顯應隨了知. 一切時處皆唯有識. 由此等

言應知復有幻□鹿愛□眩等喩. 若於覺時

經數: 一五九八

經名: 攝大乘論釋卷第四

頁數: 四○○

上      欄

一切時處. 皆如夢等唯有識者. 如從夢覺便

覺夢中皆唯有識. 覺時何故不如是轉. 眞智

覺時亦如是轉. 如在夢中此覺不轉. 從夢覺

時此覺乃轉. 如是未得眞智覺時此覺不轉.

得眞智覺此覺乃轉   釋曰. 一切唯識都無

有義. 擧夢等喩以顯示者. 1共成立故如夢中

等. 其文易了無勞重釋

論曰. 其有未得眞智覺者. 於唯識中云何比

知. 由敎及理應可比知. 此中敎者. 如十地經

薄伽梵說. 如是三界皆唯有心. 又薄伽梵解

深密經亦如是說. 謂彼經中慈氏菩薩問世

尊言. 諸三摩地所行影像彼與此心當言有

異. 當言無異. 佛告慈氏. 當言無異. 何以故.

由彼影像唯是識故. 我說識所緣唯識所現

故. 世尊若三摩地現行影像. 卽與此心無有

異者. 云何此心還取此心. 慈氏無有少法能

取少法. 然卽此心如是生時. 卽有如是影像

顯現. 如質爲緣還見本質. 而謂我今見於影

像. 及謂離質別有所見. 影像2顯現此心亦爾.

如是生時相似有異所見影現. 卽由此敎理

亦顯現. 所以者何. 於定心中隨所觀見. 諸靑

瘀等所知影像一切無別. 靑瘀等事但見自

心. 由此道理菩薩於其一切識中. 應可比知.

皆唯有識無有境界. 又於如是靑瘀等中. 非

憶持識見所緣境現前住故. 聞思所成二憶

持識. 亦以過去爲所緣故. 所現影像得成唯

識. 由此比量. 菩薩雖未得眞智覺. 於唯識中

應可比知   釋曰. 由敎及理者. 由至敎量. 及

由比量. 雖未證得唯識眞智. 應可比知唯識

中      欄

無境. 十地經者. 於彼經中宣說菩薩十種地

義. 此卽安立十地行相名句文身. 識所變現

聚集爲體. 謂彼聖者. 金剛藏識所變影像爲

增上緣. 聞者身中識上影現. 似彼法門. 如是

展轉傳來3于今. 說名爲敎. 唯有心者心識是

一. 唯聲爲遣所取境義. 由彼無故能取亦無.

不遮心法由彼與心不相離故. 如說若無心所

有法. 心未曾轉. 若爾滅定何故唯心. 是彼宗

過. 我大乘宗. 若處有心必定亦有心相應法.

若處無有心相應法心亦定無. 如是三界皆

唯有心. 此言顯示三界唯識. 言三界者. 謂與

欲等愛結相應. 墮在三界. 此唯識言成立唯

有諸心心法. 無有三界橫計所緣. 此言不遣

眞如所緣依他所緣. 謂道諦攝. 根本後得二

種所緣. 由彼不爲愛所執故. 非所治故. 非迷

亂故. 非三界攝亦不離識故不待說. 若爾應

說如是二界. 無色界中經部唯有心心法故.

此難不然. 識所取義皆無義故非但色無. 說

名唯識. 何者亦無. 餘虛空等識所取義. 經部

諸師許無色界. 諸心心法. 是無色相. 無體無

實. 所取境義顯現所依. 恐彼執爲非心心法.

故說三界皆唯有心. 解深密經所明意趣. 如

十地釋. 經謂敎法. 三摩地者. 是能令心住一

境性. 心法爲體. 此所緣境說名所行. 本境名

質. 似彼現者. 說名影像. 我說識所緣唯識所

現故者. 我說在外識所緣境. 唯是內識之所

顯現. 卽是所緣境識爲自性義. 此意說言識

所緣境. 唯是識上所現影像無別有體. 云何

此心還取此心者. 此顯作用於自相違. 慈氏

下     欄

無有少法能取少法者. 此釋前難. 無作用故.

謂一切法作用作者皆不成故. 如是生時者.

緣起諸法威力大故. 卽一體上有二影生. 更

互相望不卽不離. 諸心心法由緣起力. 其性

法爾如是而生. 如質爲緣還見本質等者. 譬

如依止自面等質. 於鏡等中還見本質. 由迷

亂故謂我見影. 由鏡等緣威力大故. 雖無異

影而似別有影像顯現. 此心亦爾. 如是生時

等者. 謂心心法種種憶念. 分別等緣功能大

故. 如是生時. 雖無有異三摩地等所行影像.

而似別有影像顯現. 卽由此敎理亦顯現者.

謂此敎中亦卽兼顯比量道理. 所以者何. 於

定心中等者. 序述敎中有別理義. 謂靑瘀等

不離於心. 隨所樂欲而顯現故. 譬如夢中所

見靑瘀等. 又於如是靑瘀等中. 非憶持識等

者. 恐彼異計故作此說. 謂若有人作如是計.

由彼先於言泊路等. 見骨鎖等今猶憶持. 爲

三摩地所行影像. 4爲遮此計5故言. 又於如

是靑瘀等中. 非憶持識見所緣境現前住故.

若此所緣卽是昔日所憶持者. 如昔所見方

處決定. 如昔所受應如是憶. 然不如是修所

成智. 是眞現量所見境界分明現前. 非憶持

識有如是事. 若爾聞思所成兩慧相應之識.

憶持本事彼二所行. 應離於識此亦不然. 由

彼聞等6二憶持識. 緣過去故. 過去無故. 所

緣影像□唯是識. 譬如憶昔自已少年. 是故

此識現所憶持. □唯有識所念空故. 如觀行

者所想現前. 不淨骨鎖女人影像. 由此比量

等語義分別不須重釋